Babelscape/SREDFM huggingface dataset:
Λούκας Σόσιν

Ο Λούκας Σόσιν (γεννημένος στις 7 Μαΐου 1977 στη Κρακοβία) είναι Πολωνός παλαίμαχος ποδοσφαιριστής, ο οποίος αγωνιζόταν ως επιθετικός.
Ρικάρντο Φερνάντες

Ο Ρικάρντο Φερνάντες είναι Πορτογάλος ποδοσφαιριστής, γεννημένος στη Μορέιρα ντε Κόνεγος στις 21 Απριλίου 1978. Αγωνίζεται στη θέση του μέσου. Ξεκίνησε την καριέρα του από την τοπική ομάδα της πόλης του, την Μορειρένσε, ομάδα 2ης κατηγορίας. Έκανε το μεγάλο βήμα το 2000, πηγαίνοντας στη Σπόρτιγκ Λισαβόνας, ομάδα 1ης κατηγορίας, όμως από εκεί δόθηκε την ίδια και την επόμενη χρονιά δανεικός, ώστε να πάρει ευκαιρίες και να αποδείξει την αξία του. Μετά αγωνίστηκε για 6 παιχνίδια για την Σπόρτιγκ και την επόμενη χρονία πήγε στην Πόρτο. Με την Πορτό κατέκτησε το Τσάμπιονς Λιγκ, αν και κυρίως χρησιμοποιούνταν για να ξεκουράζει τον Ντέκο που έπαιζαν στην ίδια θέση. Μετά από μια χρονιά στην Ακαντέμικα πήγε στο ΑΠΟΕΛ, όπου κατάφερε να γίνει από τους πιο αγαπητούς ποδοσφαιριστές των οπαδών της ομάδας, ενώ σκόραρε ακόμη και με απευθείας κόρνερ. Λόγω της καλής παρουσίας του με τη φανέλα του ΑΠΟΕΛ, ενδιαφέρθηκε γι' αυτόν η ουκρανική Μεταλούργκ Ντονέτσκ, στην οποία πήγε όταν τελείωσε το συμβόλαιο του με τον ΑΠΟΕΛ. Στη Μεταλούργκ έμεινε για ένα χρόνο σκοράροντας 9 τέρματα. Στις 17 Ιούνιου του 2009 υπόγραψε τριετές συμβόλαιο συνεργασίας με την Ανόρθωση Αμμοχώστου.

Κατηγορία:Μέσοι ποδοσφαιριστές
Κατηγορία:Πορτογάλοι ποδοσφαιριστές
Κατηγορία:Ποδοσφαιριστές ΦΚ Πόρτο
Κατηγορία:Ποδοσφαιριστές Σπόρτινγκ Λισαβόνας
Κατηγορία:Ποδοσφαιριστές Ανόρθωσης
Κατηγορία:Ποδοσφαιριστές ΑΠΟΕΛ
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές ΚΝ Σάντα Κλάρα
Κατηγορία:Ποδοσφαιριστές Ασοσιασάο Ακαδέμικα δε Κοΐμπρα
Κατηγορία:Ποδοσφαιριστές ΦΚ Μεταλούργκ Ντονέτσκ
Κατηγορία:Ποδοσφαιριστές Χάποελ Μπερ Σεβά
Κατηγορία:Ποδοσφαιριστές Παναιτωλικού
Κατηγορία:Ποδοσφαιριστές Δόξας Κατωκοπιάς
Κατηγορία:Ποδοσφαιριστές Ζιλ Βισέντε ΦΚ
Κατηγορία:Ποδοσφαιριστές ΣΚ Φρεαμούντε
Κατηγορία:Ποδοσφαιριστές Μορειρένσε ΦΚ
Κατηγορία:Ποδοσφαιριστές Πριμέιρα Λίγκα
Χαβιέρ Βελάσκες

Ο Χαβιέρ Βελάσκες (Ángel Javier Velásquez Quesquén) είναι πολιτικός από το Περού, o οποίος χρημάτισε πρωθυπουργός της χώρας από τις 11 Ιουλίου του 2009 ως τις 14 Σεπτεμβρίου του 2010. Διετέλεσε επί 4 θητείες μέλος του Κογκρέσου και πρόεδρός του, την περίοδο 2008-09. . Ανήκει στην Αμερικανική Λαϊκή Επαναστατική Συμμαχία (Alianza Popular Revolucionaria Americana).
Δήμος Ασίνης

Ο Δήμος Ασίνης ήταν δήμος του νομού Αργολίδας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Ο δήμος λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Ναυπλιέων. Βρισκόταν στα δυτικά του νομού στις ανατολικές ακτές του Αργολικού κόλπου. Συνόρευε με τους δήμους Ναυπλίου, Κρανιδίου, Επιδαύρου και Ασκληπιείου. Περιλάμβανε πέντε δημοτικά διαμερίσματα και είχε πληθυσμό 6.117 κατοίκους. Έδρα του δήμου ήταν το χωριό Δρέπανο.

Ο δήμος Ασίνης περιλάμβανε τα παρακάτω δημοτικά διαμερίσματα και οικισμούς:
: Δ.δ. Δρεπάνου [ 1.749 ]
::* το Δρέπανο [ 1.272 ]
::* το Βιβάρι [ 314 ]
::* η Καλλιθέα [ 119 ]
::* η Μαραθέα [ 20 ]
::* η Νέα Μαραθέα [ 24 ]
: Δ.δ. Ασίνης [ 1.295 ]
::* η Ασίνη [ 1.055 ]
::* η Αγία Παρασκευή [ 206 ]
::* η Παραλία Ασίνης [ 34 ]
: Δ.δ. Ιρίων [ 732 ]
::* τα Ίρια [ 453 ]
::* η Κάντια [ 241 ]
::* τα Κατσιγιανναίικα [ 38 ]
::* η Πλατειά (νησίδα) [ 0 ]
::* η Ψηλή (νησίδα) [ 0 ]
: Δ.δ. Καρνεζαίικων [ 70 ]
::* τα Καρνεζαίικα [ 13 ]
::* τα Άνω Καρνεζαίικα [ 27 ]
::* η Καναπίτσα [ 10 ]
::* το Σταυροπόδι [ 20 ]
: Δ.δ. Τολού [ 1.494 ]
::* το Τολό [ 1.460 ]
::* ο Άγιος Αντώνιος [ 34 ]
::* η Ρόμβη (νησίδα) [ 0 ]
::* το Δασκαλειό (νησίδα) [ 0 ]
::* το Κορωνήσι (νησίδα) [ 0 ]
Σκάβοντας το τούνελ της Μάγχης

Η ταινία Σκάβοντας το τούνελ της Μάγχης ("Tunnel sous la manche ou Le cauchemar franco-anglais") είναι ένα φιλμ του 1907 χωρίς ήχο από τον Ζωρζ Μελιές. Η υπόθεση κινείται γύρω από τον βασιλιά Εδουάρδο Ζ' του Ηνωμένου Βασιλείου και τον πρόεδρο της Γαλλίας Αρμάν Φαλιέρ που ονειρεύονται να κατασκευάσουν ένα τούνελ κάτω από τη Μάγχη.

Ο Αμερικανός κριτικός κινηματογράφου Τζόναθαν Ρόζενμπαουμ είχε πει πως αυτή η ταινία ήταν μια από τις 100 αγαπημένες του κινηματογραφικές παραγωγές.
Γιώργης Βιτσώρης

Ο Γιώργης Βιτσώρης (1899-1954) ήταν Έλληνας τροτσκιστής-αρχειομαρξιστής, ηθοποιός και μέλος της Γαλλικής Αντίστασης.
Καρλ Φρίντριχ Άμπελ

Ο Καρλ Φρίντριχ Άμπελ ("Carl Friedrich Abel", 22 Δεκεμβρίου 1723 - 20 Ιουνίου 1787) ήταν Γερμανός συνθέτης της κλασικής περιόδου. Ήταν βιρτουόζος της βιόλα ντα γκάμπα και συνέθεσε σημαντική μουσική για αυτό το όργανο. 

Ένα από τα πλέον γνωστά του έργα έγινε διάσημο εξαιτίας ενός λάθους. Τον 19ο αιώνα ένα χειρόγραφο μια συμφωνίας, γραμμένο από τον Βόλφγκανγκ Αμαντέους Μότσαρτ καταχωρήθηκε ως "3η Συμφωνία σε μι ύφεση" K. 18 και εκδόθηκε ως τέτοια στην πρώτη έκδοση των απάντων του Μότσαρτ από τον οίκο Breitkopf & Härtel. Αργότερα ανακαλύφθηκε ότι στην πραγματικότητα η συμφωνία ήταν σύνθεση του Άμπελ που απλώς είχε αντιγραφεί από τον νεαρό Μότσαρτ ως άσκηση κατά τη διάρκεια του ταξιδιού του στο Λονδίνο το 1764. Η συμφωνία είχε αρχικά εκδοθεί ως το τελευταίο έργο στην συλλογή "Έξι συμφωνίες, Opus 7".
Όρνιθα

Η όρνιθα ή κοινώς κότα, (αρσενικός: αλέκτωρ (καθαρεύουσα), ή κοινώς πετεινός ή κόκορας, ουδέτερο το κοτόπουλο) (επιστ. "Gallus gallus domesticus" - "Όρνιθα η όρνιθα η οικιακή") είναι εξημερωμένο πτηνό. Είναι ένα από τα πιο κοινά και διαδεδομένα οικόσιτα ζώα, αφού υπολογίζεται ότι το 2003 υπήρχαν γύρω στα 24 δισεκατομμύρια εκπρόσωποι του είδους. Δηλαδή υπάρχουν περισσότερες κότες στον κόσμο από οποιοδήποτε άλλο πουλί, ή και από τους ανθρώπους. Ο άνθρωπος εκτρέφει τις κότες κυρίως ως πηγή τροφίμων, για το κρέας τους και τα αυγά τους. 

Η κότα πιστεύεται ότι εξημερώθηκε στην Ινδία, ενώ πρόσφατα ανακαλύφτηκαν στοιχεία ότι η εξημέρωσή της είχε ήδη ξεκινήσει στο Βιετνάμ πριν από 10.000 χρόνια.

Από την Ινδία το εξημερωμένο πτηνό διαδόθηκε στην Περσία, στη Λυδία, μετά στη δυτική Μικρά Ασία και γύρω στον 9-8 αιώνα π.Χ. και στην Ελλάδα.

Η κότα ήταν γνωστή γαυριελλα στην Αίγυπτο από την 18η Δυναστεία, ως το "το πουλί που γεννάει ένα αυγό κάθε μέρα". Η κότα ήρθε στην Αίγυπτο από την Συρία και τη Βαβυλώνα, σύμφωνα με τα χρονικά του Τούθμωση Γ'. Στην Παλαιά Διαθήκη δεν γίνεται καμιά αναφορά στην εξημερωμένη κότα.
Δήμος Ασπροπύργου

Ο Δήμος Ασπροπύργου είναι δήμος της περιφέρειας Αττικής που περιλαμβάνει τον Ασπρόπυργο. Συνορεύει, μεταξύ άλλων, με τους δήμους Ελευσίνας και Φυλής. Η έκτασή του είναι 101,9 τ.χλμ και ο πληθυσμός του 30.251 κάτοικοι. Ο δήμος παρέμεινε αμετάβλητος μετά την εφαρμογή του σχεδίου Καλλικράτης.
Κωνσταντίνος Κουμουνδούρος

Ο Κωνσταντίνος Κουμουνδούρος (20 Νοεμβρίου 1846 - 1924) ήταν Έλληνας αντιναύαρχος και πολιτικός, πρωτότοκος γιος του Πρωθυπουργού Αλέξανδρου Κουμουνδούρου και ετεροθαλής αδελφός του Σπυρίδωνα Κουμουνδούρου.
Ερζέ

Ο Ζωρζ Προσπέρ Ρεμί ("Georges Prosper Remi", 22 Μαΐου 1907 - 3 Μαρτίου 1983), περισσότερο γνωστός με το ψευδώνυμο "Ερζέ" ("Hergé"), ήταν Βέλγος δημιουργός κόμικ και καλλιτέχνης. Σημαντικότερο έργο του, με μεγάλη απήχηση σε διεθνές επίπεδο, θεωρούνται οι "Τεντέν" που έγραφε και εικονογραφούσε από το 1929 μέχρι το θάνατό του. Καθιέρωσε με το σχέδιό του το ύφος της λεγόμενης «καθαρής γραμμής», το οποίο επηρέασε πολλούς δημιουργούς και γνώρισε μεγαλύτερη αναγνώριση κατά τη δεκαετία του 1950. Σύμφωνα με τον κατάλογο "Index Translationum" της UNESCO, συγκαταλέγεται στους δέκα γαλλόφωνους συγγραφείς με τις περισσότερες μεταφράσεις. Το 2003 εισήχθη στο Will Eisner Hall of Fames. 

Γεννημένος στο Έτερμπεεκ, στις Βρυξέλες, ο Hergé δημοσίευσε την πρώτη σειρά κόμικς του, με τίτλο "Totor", στο μηνιαίο προσκοπικό περιοδικό "Le Boy-Scout Belge". Το πρώτο τεύχος των περιπετειών του πιο πετυχημένου ήρωά του, Τεντέν, κυκλοφόρησε στις 10 Ιανουαρίου του 1929, στις σελίδες του ένθετου περιοδικού "Le Petit Vingtième". Άλλες δημιουργίες του περιλαμβάνουν τις σειρές κόμικς "Quick et Flupke" και "Jo, Zette et Jocko".
Δήμος Αφάντου

Ο Δήμος Αφάντου ήταν ένας από τους δέκα δήμους στους οποίους διαιρείτο διοικητικά η Ρόδος, την περίοδο που ίσχυσε το πρόγραμμα Καποδίστριας. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Ρόδου. Βρισκόταν στα βορειοδυτικά του νησιού και συνόρευε με τους δήμους Καλλιθέας και Αρχαγγέλου. Ο δήμος αποτελούνταν από δύο δημοτικά διαμερίσματα και είχε συνολικό πληθυσμό 6.712 κατοίκους. Έδρα του δήμου ήταν τα Αφάντου. Στο Δήμο Αφάντου ανήκει η μεγαλύτερη σε μήκος παραλία της Ρόδου (περίπου 5 χιλιόμετρα) η οποία αποτελεί πόλο έλξης όχι μόνο για τους τουρίστες αλλά και για τους μόνιμους κατοίκους του νησιού. 

Στον δήμο περιλαμβάνονταν τα παρακάτω δημοτικά διαμερίσματα και οικισμοί:
: Δ.δ. Αφάντου [ 5.933 ] 
::* τα Αφάντου [ 5.494 ] 
::* τα Κολύμπια [ 439 ] 
: Δ.δ. Αρχιπόλεως -- η Αρχίπολη [ 779 ]
Νίκος Φρούσος

Ο Νίκος Φρούσος είναι Έλληνας ποδοσφαιριστής, γεννημένος στα Φιλιατρά στις 29 Απριλίου 1974. Αγωνίζεται στη θέση του επιθετικού. 

Ξεκίνησε την καριέρα του από την Εράνη Φιλιατρών, με την οποία αγωνίστηκε στη Δ΄ Εθνική και συνέχισε στον Ιωνικό και εκτός από μία χρονιά (περίοδος 1993-94), τις υπόλοιπες χρονιές έπαιζε στην Α' Εθνική. Στον Ιωνικό συμπλήρωσε 190 συμμετοχές μέσα σε 7 χρόνια και σκόραρε 64 φορές. 

Από τον Ιωνικό πήρε μεταγραφή στον ΠΑΟΚ το 2000. Με τον ΠΑΟΚ κέρδισε 2 φορές το Κύπελλο Ελλάδος (2001, 2003). Εκεί παρ' ότι αγωνίστηκε για 3 χρονιές, δεν πήρε τις συμμετοχές που θα έλπιζε και έτσι αποφάσισε να επιστρέψει στον Ιωνικό και στη συνέχεια να αγωνιστεί στο κυπριακό πρωτάθλημα και συγκεκριμένα στην Ανόρθωση. 

Με την Ανόρθωση κατάκτησε και τα μοναδικά τρόπαια στην καριέρα του: 2 φορές το πρωτάθλημα (2005, 2008) και μία φορά το κύπελλο Κύπρου (2007). Επίσης στις 9 Ιουλίου 2009 έγινε ο πρώτος σκόρερ της Ανόρθωσης στα ευρωπαϊκά της παιχνίδια σκοράροντας 10 φορές. Τον Ιανουάριο 2010 αποφάσισε να σταματήσει το ποδόσφαιρο και να ασχοληθεί με την προπονητική και την αναζήτηση ταλέντων (σκάουτιν).

Έχει αγωνιστεί και 7 φορές με τη φανέλα της εθνικής Ελλάδας.

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Ιωνικού Νίκαιας
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Ανόρθωσης
Κατηγορία:Επιθετικοί ποδοσφαιριστές
Κατηγορία:Προπονητές ποδοσφαίρου Ανόρθωσης
Κατηγορία:Προπονητές ποδοσφαίρου Ιωνικού Νίκαιας
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Α΄ κατηγορίας Κύπρου
Δήμος Ατταβύρου

Ο Δήμος Ατταβύρου ήταν ένας από τους δέκα δήμους στους οποίους διαιρείτο διοικητικά η Ρόδος, την περίοδο που ίσχυσε το πρόγραμμα Καποδίστριας. Λειτούργησε την περίοδο 1999-2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Ρόδου. Βρισκόταν στα ανατολικά του νησιού και συνόρευε με τους δήμους Νότιας Ρόδου, Καμείρου και Λινδίων. Καταλάμβανε μία περιοχή μεταξύ του όρους Αττάβυρος και του Καρπάθιου πελάγους. Ο δήμος αποτελούνταν από πέντε δημοτικά διαμερίσματα και είχε συνολικό πληθυσμό 3.225 κατοίκους. Έδρα του δήμου ήταν ο Έμπωνας. 

Στον δήμο περιλαμβάνονταν τα παρακάτω δημοτικά διαμερίσματα και οικισμοί:
: Δ.δ. Έμπωνα [ 1.451 ] 
::* ο Έμπωνας [ 1.216 ] 
::* το Μανδρικό [ 235 ] 
: Δ.δ. Αγίου Ισιδώρου -- ο Άγιος Ισίδωρος [ 590 ]
: Δ.δ. Κρητηνίας [ 606 ] 
::* η Κρητηνία [ 542 ] 
::* η Κάμειρος Σκάλα [ 64 ] 
: Δ.δ. Μονολίθου -- ο Μονόλιθος [ 334 ]
: Δ.δ. Σιάνων [ 244 ] 
::* τα Σιάνα [ 229 ] 
::* το Λακκί [ 15 ]
Δήμος Μεγαρέων

Ο Δήμος Μεγαρέων είναι δήμος της περιφέρειας Αττικής που προέκυψε με το Πρόγραμμα Καλλικράτης από την συνένωση των προϋπαρχόντων δήμων Μεγαρέων και Νέας Περάμου. Η έκταση του νέου Δήμου είναι 330,11 τ.χλμ και ο πληθυσμός του 36.924 κάτοικοι σύμφωνα με την απογραφή του 2011. Έδρα του δήμου θα είναι τα Μέγαρα. Ο δήμος Μεγαρέων βρίσκεται στο δυτικότερο τμήμα της Αττικής και περιλαμβάνει το μεγαλύτερο κομμάτι της επαρχίας Μεγαρίδας. Βρέχεται στα βόρεια από τα νερά του Κορινθιακού κόλπου και στα νότια από τον Σαρωνικό.
Άγιος Θεοχάρης

Ι. Ν. Αγίου Θεοχάρη, Ανισσαράς [[Χερσόνησος Ηρακλείου|Λ. Χερσονήσου]]
μικρογραφία|Εικόνα Αγίου Θεοχάρη, δια χειρός Αμβροσιάδη Κωνσταντίνου<mapframe latitude="35.33199609480543" longitude="25.371326012378617" zoom="16" width="238" height="192" align="right" />Ο Άγιος Θεοχάρης ο Νεαπολίτης (Νεβσεχηρλής) (... - 20 Αυγούστου 1740) είναι νεομάρτυρας της Ορθοδόξου Εκκλησίας, και μαρτύρησε στις 20 Αυγούστου 1740 στη Νεάπολη (Νέβσεχιρ) της ανατολικής Μικράς Ασίας.
Δήμος Καμείρου

Ο Δήμος Καμείρου ήταν ένας από τους δέκα δήμους στους οποίους διαιρείτο διοικητικά η Ρόδος, την περίοδο που ίσχυσε το πρόγραμμα Καποδίστριας. Λειτούργησε την περίοδο 1999-2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Ρόδου. Βρισκόταν στα βορειοανατολικά του νησιού και συνόρευε με τους περισσότερους δήμους του νησιού. Ο δήμος αποτελούνταν από επτά δημοτικά διαμερίσματα και είχε συνολικό πληθυσμό 5.145 κατοίκους. Έδρα του δήμου ήταν η Σορωνή.

Στον δήμο περιλαμβάνονταν τα παρακάτω δημοτικά διαμερίσματα και οικισμοί:
: Δ.δ. Σορωνής -- η Σορωνή [ 1.236 ]
: Δ.δ. Απόλλωνα -- τα Απόλλωνα [ 997 ]
: Δ.δ. Διμυλιάς [ 515 ] 
::* η Διμυλιά [ 257 ] 
::* η Αγία Ελεούσα [ 258 ] 
: Δ.δ. Καλαβάρδα -- τα Καλαβάρδα [ 512 ]
: Δ.δ. Πλατανίων [ 383 ] 
::* τα Πλατάνια [ 383 ] 
: Δ.δ. Σαλάκου [ 607 ] 
::* η Σάλακος [ 597 ] 
::* το Καπίον [ 2 ] 
::* ο Προφήτης Ηλίας [ 8 ] 
: Δ.δ. Φανών -- οι Φάνες [ 895 ]
Δήμος Λινδίων

Ο Δήμος Λινδίων ήταν ένας από τους δέκα δήμους στους οποίους διαιρείτο διοικητικά η Ρόδος, την περίοδο που ίσχυσε το πρόγραμμα Καποδίστριας. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Ρόδου. Βρισκόταν στα ανατολικά του νησιού και συνόρευε με τους δήμους Ατταβύρου,Καμείρου, Αρχαγγέλου και Νότιας Ρόδου. Ο δήμος αποτελούνταν από δέκα δημοτικά διαμερίσματα και είχε συνολικό πληθυσμό 3.633 κατοίκους. Έδρα του δήμου ήταν η Λίνδος.

Στον δήμο περιλαμβάνονταν τα παρακάτω δημοτικά διαμερίσματα και οικισμοί:
: Δ.δ. Λίνδου [ 1.091 ] 
::* η Λίνδος [ 810 ] 
::* οι Πεύκοι [ 281 ] 
: Δ.δ. Καλάθου -- η Κάλαθος [ 380 ]
: Δ.δ. Λαέρμων -- τα Λάερμα [ 446 ]
: Δ.δ. Λάρδου -- η Λάρδος [ 1.231 ]
: Δ.δ. Πυλώνος -- ο Πυλώνας [ 504 ]
Δήμος Πεταλούδων

Ο Δήμος Πεταλούδων ήταν ένας από τους δέκα δήμους στους οποίους διαιρούνταν διοικητικά η Ρόδος, την περίοδο που ίσχυσε το πρόγραμμα Καποδίστριας. Λειτούργησε την περίοδο 1999-2010, οπότε και καταργήθηκε με την εφαρμογή του προγράμματος Καλλικράτης και εντάχθηκε στο νέο δήμο Ρόδου. Βρισκόταν στα βορειοανατολικά του νησιού και συνόρευε με τους δήμους Καλλιθέας, Καμείρου και Ατταβύρου. Ο δήμος αποτελούνταν από έξι δημοτικά διαμερίσματα και είχε συνολικό πληθυσμό 12.133 κατοίκους. Έδρα του δήμου ήταν η Κρεμαστή.


Στο δήμο περιλαμβάνονταν τα παρακάτω δημοτικά διαμερίσματα και οικισμοί:
: Δ.δ. Κρεμαστής [4.585] 
::* η Κρεμαστή [4.372] 
::* ο Αερολιμένας [213] 
: Δ.δ. Δαματριάς [477] 
::* η Δαματριά [477] 
::* ο Κάτω Καλαμώνας [0] 
: Δ.δ. Θεολόγου [856] 
::* ο Θεολόγος [606] 
::* ο Επάνω Καλαμώνας [250] 
: Δ.δ. Μαριτσών 
: τα Μαριτσά [1.766]
: Δ.δ. Παραδεισίου [2.646] 
::* το Παραδείσι [2.603] 
::* οι Βαγιές [43] 
: Δ.δ. Παστίδας
: η Παστίδα [1.803]
Δήμος Μάνδρας

Ο Δήμος Μάνδρας ήταν δήμος της Δυτικής Αττικής ο οποίος λειτούργησε στο διάστημα 1946-2010 οπότε και καταργήθηκε με την εφαρμογή του προγράμματος Καλλικράτης. Ήταν ο δεύτερος μεγαλύτερος σε έκταση δήμος της δυτικής Αττικής μετά τον δήμο Μεγάρεών με έκταση 206 τ.χλμ.. Ο δήμος Μάνδρας βρίσκόταν ανάμεσα στους δήμους Μεγαρεών, Ασπροπύργου και Βιλίων και εκτεινόταν από την Πάρνηθα μέχρι τον Σαρωνικό. Αποτελούταν από ένα δημοτικό διαμέρισμα που περιλαμβάνει πολλούς οικισμούς. Όλοι οι οικισμοί του δήμου ήταν μικροί με εξαίρεση την Μάνδρα που έχει πληθυσμό 10.947 κατοίκους και αποτελούσε την έδρα του δήμου. Ο δήμος στο μεγαλύτερο τμήμα του περιλάμβανε βιομηχανική περιοχή με εξαίρεση το βόρειο τμήμα του προς τα όρη Πάστρα, Πατέρας και Πάρνηθα όπου καλύπτεται από πευκοδάση.
Ηλίας Μπέριος

Ο Ηλίας Μπέριος (γενν. 1959) είναι παλαίμαχος Έλληνας διεθνής αμυντικός ποδοσφαιριστής, ο οποίος ξεκίνησε από τον Απόλλωνα Αθηνών κι έκανε καριέρα σε Παναθηναϊκό και Πανιώνιο.
Δήμος Νότιας Ρόδου

Ο Δήμος Νότιας Ρόδου ήταν ένας από τους δέκα δήμους στους οποίους διαιρούνταν διοικητικά η Ρόδος, την περίοδο που ίσχυσε το πρόγραμμα Καποδίστριας. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Ρόδου. Καταλάμβανε όλο το νότιο τμήμα του νησιού και συνόρευε με τους δήμους Ατταβύρου και Λινδίων. Ο δήμος αποτελούνταν από δέκα δημοτικά διαμερίσματα και είχε συνολικό πληθυσμό 4.313 κατοίκους. Ο δήμος Νότιας Ρόδου ήταν ο μεγαλύτερος σε έκταση δήμος της Ρόδου την περίοδο που ίσχυε το πρόγραμμα Καποδίστριας, καθώς είχε έκταση 379 τ.χλμ. το οποίο αντιπροσωπεύει το 27% της συνολικής επιφάνειας του νησιού. Έδρα του δήμου ήταν το χωριό Γεννάδι.

Στον δήμο περιλαμβάνονταν τα παρακάτω δημοτικά διαμερίσματα και οικισμοί:
: Δ.δ. Γενναδίου -- το Γεννάδι [ 655 ]
: Δ.δ. Απολακκιάς -- η Απολακκιά [ 415 ]
: Δ.δ. Αρνίθας -- η Αρνίθα [ 310 ]
: Δ.δ. Ασκληπιείου [ 673 ] 
::* το Ασκληπιείο [ 551 ] 
::* το Κιοτάρι [ 122 ] 
: Δ.δ. Βατίου -- το Βάτι [ 188 ]
: Δ.δ. Ιστρίου -- η Ίστριος [ 485 ]
: Δ.δ. Κατταβίας [ 590 ] 
::* η Κατταβία [ 465 ] 
::* ο Άγιος Παύλος [ 56 ] 
::* η Μαχαιριά [ 40 ] 
::* το Πλημμύρι [ 29 ] 
::* το Πρασονήσι (φάρος) [ 0 ] 
: Δ.δ. Λαχανιάς -- η Λαχανιά [ 341 ]
: Δ.δ. Μεσαναγρού -- ο Μεσαναγρός [ 330 ]
: Δ.δ. Προφίλιας -- η Προφίλια [ 326 ]

230px|thumb|Ο Φάρος στο Πρασονήσι
Δημήτρης Μπαρμπαλιάς

Ο Δημήτρης Μπαρμπαλιάς (γεν. 1961) είναι παλαίμαχος Έλληνας τερματοφύλακας, ο οποίος αγωνίστηκε κυρίως στον Πανιώνιο, από τις αρχές της δεκαετίας του ’80 ως τις αρχές της δεκαετίας του ’90.
Αλοΐσιος Άλτσχαϊμερ

O Αλοΐσιος Άλτσχαϊμερ ("Aloysius " Alois" Alzheimer", συχνά αποδιδόμενο στα ελληνικά ως "Αλτσχάιμερ"), (14 Ιουνίου 1864 - 19 Δεκεμβρίου 1915) ήταν Γερμανός ψυχίατρος και νευροπαθολόγος, συνάδελφος και μαθητής του "Emil Kraepelin". Ο Άλτσχαϊμερ παρουσίασε την πρώτη δημοσιευμένη περίπτωση πρo-γεροντικής άνοιας, την οποία ο Kraepelin θα προσδιόριζε αργότερα ως ασθένεια του Αλτσχάιμερ.
Μονκριβέλο

Το Μονκριβέλο (ιταλικά: "Moncrivello") είναι δήμος της Ιταλίας, στην περιφέρεια του Πεδεμόντιου, στην επαρχία του Βερτσέλλι. Βρίσκεται περίπου 35χμ. βορειοανατολικά του Τορίνου και 35χμ. δυτικά του Βερτσέλλι.

Συνορεύει με τους εξής δήμους: Λιβόρνο Φερράρις, Μπιανζέ, Μπόργκο ντ'Άλε και Τσιλιάνο της επαρχίας του Βερτσέλλι, Βιλαρέτζια, Βίσκε, Μαλιόνε, Ματσέ και Μποργκομαζίνο της επαρχίας του Τορίνο.
Βασίλης Γεωργόπουλος

Ο Βασίλης Γεωργόπουλος (γεννήθηκε το 1956 στην Καλαμάτα) είναι Έλληνας παλαίμαχος διεθνής μέσος ποδοσφαιριστής, ο οποίος ξεκίνησε από τον Καλαμάτα και αγωνίστηκε κυρίως σε Παναχαϊκή, ΠΑΟΚ, Πανιώνιο, τις δεκαετίες του ’70 και ’80 και νυν προπονητής.
Παγώνης Βακαλόπουλος

Ο Παγώνης Βακαλόπουλος (γεννήθηκε στις 24 Ιανουαρίου 1965 στο Πολύκαστρο) είναι παλαίμαχος Έλληνας διεθνής αμυντικός ποδοσφαιριστής, ο οποίος αγωνίστηκε κατά τις δεκαετίες του ’80 και ’90 κυρίως στον Ηρακλή Θεσσαλονίκης και στο τέλος της καριέρας του στον Πανιώνιο.
Γιώργος Αγορογιάννης

Ο Γιώργος Αγορογιάννης (Λάρισα, 3 Μαΐου 1966) είναι Έλληνας παλαίμαχος διεθνής αμυντικός ποδοσφαιριστής, ο οποίος αγωνίστηκε στη Λάρισα, την ΑΕΚ και ολοκλήρωσε την καριέρα του στον Πανιώνιο, κατά τις δεκαετίες του ’80 και ’90.
Θεόφιλος Καρασαββίδης

Ο Θεόφιλος Καρασαββίδης (γεν. 1971) είναι παλαίμαχος Έλληνας διεθνής μεσο-επιθετικός ποδοσφαιριστής, ο οποίος αγωνίστηκε κατά τις δεκαετίες του ’90 και 2000 στον Απόλλωνα Αθηνών, στον Ολυμπιακό, στον Πανιώνιο και στη συνέχεια στην Ιταλία σε ομάδες μικρών κατηγοριών. Είναι μικρότερος αδερφός του επίσης διεθνή ποδοσφαιριστή Άρη Καρασαββίδη.
Δήμος Βραχναίικων

Ο Δήμος Βραχναίικων ήταν δήμος του Νομού Αχαΐας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1997-2010, οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Πατρέων. Βρισκόταν στα βορειοδυτικά του νομού, πολύ κοντά στην πόλη της Πάτρας. Ο δήμος αποτελούταν από 5 δημοτικά διαμερίσματα είχε έκταση 37,2 τ.χλμ. και πληθυσμό 4.805 κατοίκους σύμφωνα με την απογραφή του 2001.

Έδρα του δήμου ήταν η κωμόπολη των Βραχναίικων.
Δήμος Αιγίου

Ο Δήμος Αιγίου ήταν δήμος του Νομού Αχαΐας που λειτούργησε τις περιόδους 1835-1912 και 1924-2010, οπότε και καταργήθηκε με την εφαρμογή του προγράμματος Καλλικράτης και εντάχθηκε ως Δημοτική Ενότητα στο νεοπαγή Δήμο Αιγιαλείας.

Έδρα του δήμου ήταν το Αίγιο.
Βασίλης Ιωαννίδης

Ο Βασίλης Ιωαννίδης (γεν. 24 Ιουνίου 1967) είναι παλαίμαχος Έλληνας διεθνής αμυντικός ποδοσφαιριστής, ο οποίος αγωνίστηκε κατά τις δεκαετίες του ’80 και ’90 κυρίως στον Απόλλωνα Καλαμαριάς και στον Ολυμπιακό και στο τέλος της καριέρας του στον Πανιώνιο και στην Προοδευτική.
Δήμος Δύμης

Ο Δήμος Δύμης ήταν δήμος του Νομού Αχαΐας την περίοδο 1997-2010 σύμφωνα με την τότε διοικητική διαίρεση της Ελλάδας. Βρισκόταν στα δυτικά του νομού, στις ακτές του Ιονίου πολύ κοντά στην πόλη της Πάτρας. Ο δήμος αποτελείτο από 8 δημοτικά διαμερίσματα και είχε πληθυσμό 10.131 κατοίκους. Η έκταση του δήμου ήταν 71,6 τ.χλμ.

Έπαψε να υφίσταται ως δήμος την 1 Ιανουαρίου 2011, οπότε με την εφαρμογή του προγράμματος Καλλικράτης εντάχθηκε στον νέο δήμο Δυτικής Αχαΐας. Έδρα του δήμου ήταν η Κάτω Αχαΐα.
Δήμος Λευκασίου

Ο Δήμος Λευκασίου ήταν δήμος του Νομού Αχαΐας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1997-2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο, διευρυμένο Δήμο Καλαβρύτων. Βρισκόταν στα νότια του νομού και απλωνόταν στις πλαγιές των Αροανίων. Ο δήμος αποτελούταν από 16 δημοτικά διαμερίσματα και είχε πληθυσμό 3.067 κατοίκους. Η έκταση του δήμου ήταν 253,2 τ.χλμ.

Με το ΦΕΚ 35Α της 29/02/2008 βάσει του Π.Δ. 17/2008 μετονομάστηκε σε Δήμος Κλειτορίας. Έδρα του δήμου ήταν η Κλειτορία.
Χολομώντας

Ο Χολομών, ή Χολομώντας, ή και Υψίζωνος (ο), είναι βουνό του νομού Χαλκιδικής με μέγιστο υψόμετρο 1.165 μέτρα. Είναι το δεύτερο υψηλότερο βουνό της χερσονήσου της Χαλκιδικής μετά τον Άθω και καλύπτει σχεδόν όλο το ανατολικό και κεντρικό τμήμα του νομού. Καλύπτεται από πυκνή βλάστηση κυρίως φυλλοβόλων δέντρων όπως δρυς και πλατύφυλλων. Μεγάλο τμήμα του βουνού έχει ενταχθεί στο δίκτυο Natura 2000.
Απόστολος Λιολίδης

Ο Απόστολος Λιολίδης (γεν. 13-8-1977) είναι διεθνής Έλληνας επιθετικός ποδοσφαιριστής, ο οποίος ξεκίνησε την καριέρα του από την Δόξα Συκεών και έκανε τα πρώτα επαγγελματικά του βήματα από τον Άρη Θεσσαλονίκης όπου και έγινε γνωστός στο ευρύ ποδοσφαιρόφιλο κοινό ενώ αγνωνίστηκε και σε άλλες ελληνικές ομάδες καθώς και στα γήπεδα της Ιταλίας με την φανέλα της Αταλάντα και της Αλτσάνο. Το 1999 αγωνίστηκε δύο φορές με την εθνική ανδρών και σημείωσε ένα γκολ.
Λιβόρνο Φερράρις

Το Λιβόρνο Φερράρις (ιταλικά: "Livorno Ferraris") είναι δήμος της Ιταλίας, στην περιφέρεια του Πεδεμόντιου, στην επαρχία του Βερτσέλλι. Βρίσκεται περίπου 40χμ. βορειοανατολικά του Τορίνου και 25χμ. δυτικά του Βερτσέλλι.

Συνορεύει με τους εξής δήμους: Κρεσεντίνο, Λαμπόρο, Μονκριβέλο, Μπιανζέ, Σαλούτζια, Τρίνο, Τσιλιάνο και Φοντανέτο Πο.
Νίκος Σακελλαρίδης

Ο Νίκος Σακελλαρίδης (30 Σεπτεμβρίου 1970) είναι Έλληνας διεθνής αμυντικός ποδοσφαιριστής, ο οποίος ξεκίνησε να αγωνίζεται στα τέλη της δεκαετίας του ’80 στο Μακεδονικό Θεσσαλονίκης. Πραγματικός γυρολόγος, πέρασε από πολλές ομάδες Α΄ Εθνικής (Απόλλων Αθηνών, Πανιώνιος, Ηρακλής Θεσσαλονίκης, Βέροια) και Β΄ Εθνικής (Αγροτικός Αστέρας, Π.Α.Σ. Γιάννινα) και συνεχίζει να αγωνίζεται αν και πλησιάζει την ηλικία των 40 ετών. Το 2009-10 συμφώνησε με την ομάδα που ξεκίνησε, τον Μακεδονικό. Έχει αγωνιστεί 6 φορές στην Εθνική Ελλάδος.
Τρίνο

Το Τρίνο (ιταλικά: "Trino") είναι δήμος της Ιταλίας, στην περιφέρεια του Πεδεμόντιου, στην επαρχία του Βερτσέλλι. Βρίσκεται περίπου 50χμ. βορειοανατολικά του Τορίνου και 15χμ. νοτιοδυτικά του Βερτσέλλι.

Συνορεύει με τους εξής δήμους: Κοσταντσάνα, Λιβόρνο Φερράρις, Μπιαντσέ, Παλατσόλο Βερτσελλέζε, Ρονσέκκο, Τρίτσερο και Φοντανέτο Πο της επαρχίας του Βερτσέλλι και με Καμίνο και Μοράνο Πάδου της επαρχίας της Αλεξάνδρειας.
Μπριγκίτε Χελμ

Η Μπριγκίτε Χελμ (γερμ. "Brigitte Eva Gisela Schittenhelm" (17 Μαρτίου 1906 στο Βερολίνο, – 11 Ιουνίου 1996 στην Ασκόνα) υπήρξε Γερμανίδα ηθοποιός του κινηματογράφου του μεσοπολέμου. Έχει μείνει αξέχαστη για τον ρόλο της που υποδύθηκε την Μαρία στο έργο Μετρόπολις του Φριτς Λανγκ. Άλλα σημαντικά της έργα ήταν το "The Love of Jeanne Ney" (1927), "Αλράουνε" (1928), "L'Argent" (1928), "Gloria" (1931), "The Blue Danube" (1932) και "Gold" (1934).

Γύρισε πάνω από 30 έργα και σταμάτησε το 1936, όταν κατέφυγε στην Ελβετία λόγω της ανόδου των Ναζί.
Καίτη Γαρμπή

Η Καίτη Γαρμπή (γεν. 8 Ιουνίου 1961) είναι Ελληνίδα τραγουδίστρια.

Μετράει ήδη πάνω από 30 χρόνια επιτυχημένης παρουσίας στην ελληνική δισκογραφία αποτελώντας μία από τις πιο εμπορικές ερμηνεύτριες στην Ελλάδα με πάνω από 1.500.000 πωλήσεις δίσκων. Η Καίτη Γαρμπή είναι παντρεμένη από το 1997 με τον επίσης τραγουδιστή Διονύση Σχοινά και έχουν ένα γιο, τον Δημήτρη που γεννήθηκε στις 11 Νοεμβρίου 1999. Η πρόταση γάμου του τραγουδιστή στη τραγουδίστρια έλαβε χώρα στον αέρα του τηλεοπτικού σόου του Mega Channel, "Μπράβο", με παρουσιάστρια τη Ρούλα Κορομηλά τη παραμονή Πρωτοχρονιάς του 1997. Έχοντας συνεργαστεί με πολλούς δημιουργούς έχει δεκάδες επιτυχίες στο ενεργητικό της, ενώ είναι η μόνη Ελληνίδα καλλιτέχνιδα που έχει περισσότερα από 30 ντουέτα στη δισκογραφία. Χαρακτηρισμοί που της έχουν αποδοθεί από το καλλιτεχνικό ρεπορτάζ είναι "διαχρονική τραγουδίστρια", "αυθεντική σταρ", "φωνή της καρδιάς μας", "Ελληνίδα ντίβα" και "πρώτη μούσα του Φοίβου". Ανήκει στο δυναμικό της Panik Platinum από το 2015.
Πάρις Γεωργακόπουλος

Ο Πάρις Γεωργακόπουλος (γενν. 23 Ιουνίου 1965) είναι Έλληνας διεθνής μέσος παλαίμαχος ποδοσφαιριστής, ο οποίος αγωνίστηκε στην Παναχαϊκή και στον Παναθηναϊκό. Ήταν εξαιρετικά ταλαντούχος και καλός χειριστής της μπάλας αλλά σταμάτησε πρόωρα το ποδόσφαιρο.
Αντόνιο Νέγκρι

}}
Ο Αντόνιο Νέγκρι (γνωστος και ως Toni Negri, γεννημένος στην Πάδοβα, 1 Αυγούστου 1933 είναι Ιταλός συγγραφέας, καθηγητής και πολιτικός επιστήμονας. Είναι ο σπουδαιότερος θεωρητικός του ρεύματος της Αυτονομίας και του αντάρτικου πόλεων που κυριάρχησε στη ριζοσπαστική ιταλική αριστερά τη δεκαετία του 1970. Υπήρξε καθηγητής στο πανεπιστήμιο της Πάντοβα και ήταν ένας από τους ιδρυτές του εργατιστικού κινήματος στην Ιταλία. Τα γραμμένα από κοινού με τον Michael Hardt έργα του "Αυτοκρατορία" και "Πλήθος", έχουν μεγάλο θεωρητικό και πολιτικό ενδιαφέρον σαν ανάλυση των κοινωνικών κινημάτων της εποχής μας και εκφράζουν την άκρα αριστερά και την αριστερή τρομοκρατία.

Την 7 Απριλίου 1979, συνελήφθη ως εγκέφαλος και ηθικός αυτουργός των Ερυθρών Ταξιαρχιών. Η σύλληψή του οφειλόταν στην υπόθεση ότι η ηγεσία της οργάνωσης "Potere Operaio" μετεξελίχθηκε σε παράνομο καθοδηγητικό κέντρο της τρομοκρατίας. Ο Νέγκρι φυλακίστηκε και παρέμεινε επί τεσσεράμισι χρόνια προφυλακισμένος παρά την πρώτη αθώωσή του το 1980. 

Το 1983, εκλέχθηκε βουλευτής αλλά μετά από τέσσερις μήνες του έγινε άρση της ασυλίας του και αποφάσισε να καταφύγει στη Γαλλία. Για τα δεκατέσσερα επόμενα χρόνια, ο Νέγκρι δούλεψε στο Παρίσι με το περιοδικό "Futur Anterieur", και διδάσκοντας στο Διεθνές Κολέγιο Φιλοσοφίας, καθώς και στο Παρίσι 8. Συμμετείχε σε σεμινάρια και ερευνητικά προγράμματα υπουργείων και δημόσιων οργανισμών στο πεδίο των κοινωνικών επιστημών. Το 1997, αποφάσισε να επιστρέψει στην Ιταλία όπου εκκρεμούσαν καταδίκες εις βάρος του.
Αριστείδης Μούμογλου

Ο Αριστείδης Μούμογλου είναι Έλληνας πρώην καλαθοσφαιριστής, γεννημένος το 1942.
Χάρης Σοφιανός

Ο Χάρης Σοφιανός (γεν. 25 Ιανουαρίου 1962) είναι Έλληνας παλαίμαχος επιθετικός ποδοσφαιριστής, ο οποίος αγωνίστηκε στην Α΄ Εθνική και Β΄ Εθνική τις δεκαετίες ’70 ως ’90. Ήταν εξαιρετικά δεινός σκόρερ.
Γιώργος Τόγιας

Ο Γιώργος Τόγιας (γεν. 12 Ιανουαρίου 1960) είναι Έλληνας παλαίμαχος επιθετικός μέσος ποδοσφαιριστής, ο οποίος αγωνίστηκε στην Α΄ Εθνική από τη δεκαετία του ’70 ως τη δεκαετία του ’90. Ήταν ψηλός και εύσωμος. Συχνά σκόραρε με κεφαλιά. Στη συνέχεια εργάστηκε ως προπονητής σε ομάδες μικρών κατηγοριών. Τη σεζόν 2010-11 ξεκίνησε ως προπονητής στον Τηλυκράτη Λευκάδας, ομάδα Δ΄ Εθνικής και στην συνέχεια επέστρεψε στον Πανηλειακό, όπου ήταν και την προηγούμενη σεζόν προπονητής.
Βρετανικό Έδαφος Ανταρκτικής

Το Βρετανικό Έδαφος Ανταρκτικής (αγγλικά: "British Antarctic Territory") αποτελεί τομέα της Ανταρκτικής, τον οποίο διεκδικεί το Ηνωμένο Βασίλειο. Η θέση του είναι στην Ανταρκτική από τον Νότιο Πόλο ως τον 60ό παράλληλο στα Νότια μεταξύ συντεταγμένων 20 μοίρες Βόρεια και 80 μοίρες Δυτικά. Το έδαφος δημιουργήθηκε στις 3 Μαρτίου του 1962, παρότι το Ηνωμένο Βασίλειο διεκδίκησε το πρώτο τμήμα της Ανταρκτικής το 1908. Η περιοχή που σήμερα καλύπτει το Έδαφος περιλαμβάνει τρεις περιοχές, οι οποίες πριν το 1962 ήταν ξεχωριστές κτήσεις των Νήσων Φώκλαντ: τη Γη Γκράχαμ, τα Νησιά Νότιες Ορκάδες και τα Νησιά Νότια Σέτλαντ.

Το Έδαφος διεκδικούν επίσης η Αργεντινή και η Χιλή. Το Έδαφος κατοικείται από ένα προσωπικό που εργάζεται στους ερευνητικούς και υποστηρικτικούς σταθμούς, που λειτουργούν υπό την αιγίδα της Βρετανικής Ερευνητικής Ομάδας της Ανταρκτικής (British Antarctic Survey), καθώς επίσης και από άλλους σταθμούς και οργανισμούς της Αργεντινής, της Χιλής και άλλων πόλεων.

Το 2008 στα πλαίσια των εκδηλώσεων για την εκατονταετηρίδα της βρετανικής κυριαρχίας, το Βρετανικό Έδαφος της Ανταρκτικής εξέδωσε το πρώτο του κέρμα για νόμιμες συναλλαγές.
Κουγιουτζού Μουράτ Πασάς

thumb|right||140px|Ο Θυρεός των Μεγάλων Βεζίρηδων
Ο Κουγιουτζού Μουράτ Πασάς ήταν Μέγας Βεζίρης στην Οθωμανική Αυτοκρατορία επί Σουλτάνου Αχμέτ Α΄.
Σεζάρια Έβορα

Η Σεζάρια Έβορα (Πορτογαλικά: "Cesária Évora", , 27 Αυγούστου 1941 - 17 Δεκεμβρίου 2011) ήταν διεθνώς αναγνωρισμένη τραγουδίστρια από το Πράσινο Ακρωτήριο. Είχε το προσωνύμιο «ξυπόλητη ντίβα» εξαιτίας της προτίμησής της στο να τραγουδά χωρίς να φορά τα παπούτσια της. Το είδος της μουσικής που υπηρετούσε ονομάζεται μόρνα.
Γ΄ κατηγορία ποδοσφαίρου ανδρών Κύπρου 2002-03

Η Γ΄ κατηγορία ποδοσφαίρου ανδρών Κύπρου 2002-03 ήταν η 32η έκδοση της Γ΄ κατηγορίας ποδοσφαίρου της Κύπρου. Το πρωτάθλημα κέρδισε η ΠΑΕΕΚ για 2η φορά στην ιστορία της.
Γκέοργκ Βίλχελμ Παμπστ

Ο Γκέοργκ Βίλχελμ Παμπστ ("Georg Wilhelm Pabst", 25 Αυγούστου 1885 - 29 Μαΐου 1967) ήταν Αυστριακός σκηνοθέτης του κινηματογράφου του μεσοπολέμου.
STS-127

STS-127 (αγγλ. "Space Transportation System", "διαστημικό σύστημα μεταφορών") ήταν ο κωδικός αποστολής του Διαστημικού Λεωφορείου Εντέβορ της NASA στον διεθνή διαστημικό σταθμό (ISS), η οποία εκτοξεύθηκε στις 16 Ιουλίου 2009.


Κατηγορία:Αποστολές Διαστημικών Λεωφορείων
Κατηγορία:Αποστολές στο Διαστημικό Σταθμό Μιρ
Γ΄ κατηγορία ποδοσφαίρου ανδρών Κύπρου 2001-02

Η Γ΄ κατηγορία ποδοσφαίρου ανδρών Κύπρου 2001-02 ήταν η 31η έκδοση της Γ΄ κατηγορίας ποδοσφαίρου της Κύπρου. Το πρωτάθλημα κέρδισε η ΣΕΚ Αγίου Αθανασίου για 1η φορά στην ιστορία της.
STS-125

Η πτήση STS-125 (αγγλ. "Space Transportation System", "διαστημικό σύστημα μεταφορών") είναι ο κωδικός που χαρακτηρίζει την αποστολή της NASA στον διεθνή διαστημικό σταθμό (ISS). 


Κατηγορία:Αποστολές Διαστημικών Λεωφορείων
Γ΄ κατηγορία ποδοσφαίρου ανδρών Κύπρου 2000-01

Η Γ΄ κατηγορία ποδοσφαίρου ανδρών Κύπρου 2000-01 ήταν η 30η έκδοση της Γ΄ κατηγορίας ποδοσφαίρου της Κύπρου. Το πρωτάθλημα κέρδισε ο ΑΣΙΛ για 1η φορά στην ιστορία του.
STS-124

Η πτήση STS-124 (αγγλ. "Space Transportation System", "διαστημικό σύστημα μεταφορών") είναι ο κωδικός που χαρακτηρίζει μια από τις αποστολές του Διαστημικού Λεωφορείου Ντισκάβερι της NASA στον διεθνή διαστημικό σταθμό (ISS).



Κατηγορία:Αποστολές Διαστημικών Λεωφορείων
Κατηγορία:Αποστολές στο Διεθνή Διαστημικό Σταθμό
STS-129

Η πτήση STS-129 (αγγλ. "Space Transportation System", "διαστημικό σύστημα μεταφορών") είναι ο κωδικός που χαρακτηρίζει μια από τις αποστολές της NASA στον διεθνή διαστημικό σταθμό (ISS). 

Πραγματοποιήθηκε τον Νοέμβριο του 2009. Η εκτόξευση του Atlantis έγινε στις 16 Νοεμβρίου και η αποστολή διήρκεσε 10 ημέρες, 19 ώρες, 16 λεπτά και 13 δευτερόλεπτα. Η αποστολή περιλάμβανε ανεφοδιασμό του Διεθνούς Διαστημικού Σταθμού καθώς και την μεταφορά των δύο πρώτων τμημάτων, ELC-1 και ELC-2, του ExPRESS Logistics Carrier, το οποίο παρέχει μηχανικές επιφάνειες τοποθέτησης, ηλεκτρική ενέργεια, και διοίκηση και διαχείριση των δεδομένων των υπηρεσιών για τα επιστημονικά πειράματα του Σταθμού. 


Κατηγορία:Αποστολές Διαστημικών Λεωφορείων
Κατηγορία:Αποστολές στο Διεθνή Διαστημικό Σταθμό
Γ΄ κατηγορία ποδοσφαίρου ανδρών Κύπρου 1999-00

Η Γ΄ κατηγορία ποδοσφαίρου ανδρών Κύπρου 1999-00 ήταν η 29η έκδοση της Γ΄ κατηγορίας ποδοσφαίρου της Κύπρου. Το πρωτάθλημα κέρδισε η Ένωση Νέων ΘΟΪ Λακατάμιας για 2η φορά στην ιστορία της.
Γ΄ κατηγορία ποδοσφαίρου ανδρών Κύπρου 1998-99

Η Γ΄ κατηγορία ποδοσφαίρου ανδρών Κύπρου 1998-99 ήταν η 28η έκδοση της Γ΄ κατηγορίας ποδοσφαίρου της Κύπρου. Το πρωτάθλημα κέρδισε ο Χαλκάνορας Ιδαλίου για 1η φορά στην ιστορία του.
Γ΄ κατηγορία ποδοσφαίρου ανδρών Κύπρου 1997-98

Η Γ΄ κατηγορία ποδοσφαίρου ανδρών Κύπρου 1997-98 ήταν η 27η έκδοση της Γ΄ κατηγορίας ποδοσφαίρου της Κύπρου. Το πρωτάθλημα κέρδισε η ΑΕΖ Ζακακίου για 2η φορά στην ιστορία της.
Κινύρας Έμπας

Ο Κινύρας Έμπας ήταν κυπριακή ποδοσφαιρική ομάδα με έδρα την Έμπα της επαρχίας Πάφου. Είχε συμμετοχές στη Β΄ κατηγορία, στη Γ΄ κατηγορία και στη Δ΄ κατηγορία ποδοσφαίρου της Κύπρου. Ιδρύθηκε το 1983 και χρώματα της ομάδας ήταν το πράσινο,το κίτρινο και το άσπρο. Έμβλημα της ήταν ο Κινύρας, αρχαίος βασιλιάς της Πάφου.
Γ΄ κατηγορία ποδοσφαίρου ανδρών Κύπρου 1996-97

Η Γ΄ κατηγορία ποδοσφαίρου ανδρών Κύπρου 1996-97 ήταν η 26η έκδοση της Γ΄ κατηγορίας ποδοσφαίρου της Κύπρου. Το πρωτάθλημα κέρδισε ο Ροτσίδης Μάμμαρι για 1η φορά στην ιστορία του.
Δημοκρατία του Ταταρστάν

Η Δημοκρατία του Ταταρστάν (ρωσικά: Респу́блика Татарста́н; ταταρικά: Татарстан Республикасы) είναι ομοσπονδιακό υποκείμενο της Ρωσικής Ομοσπονδίας (μια από τις Δημοκρατίες της Ρωσίας). Η έκτασή της είναι 68.000 τ.χλμ. με πληθυσμό 3.800.000 κατοίκων. Πρωτεύουσα της δημοκρατίας είναι το Καζάν (1.143.535 κάτοικοι - απογρ. 2010). Το ανεπίσημο εθνικό σύνθημα του Ταταρστάν είναι: "Булдырабыз!" (σε λατινικούς χαρακτήρες Buldırabız, που σημαίνει "Μπορούμε!").
Δ΄ κατηγορία ποδοσφαίρου ανδρών Κύπρου 1996-97

Η Δ΄ κατηγορία ποδοσφαίρου ανδρών Κύπρου 1996-97 ήταν η 12η έκδοση της Δ΄ κατηγορίας ποδοσφαίρου της Κύπρου. Το πρωτάθλημα κέρδισε ο Άδωνις Ιδαλίου για 1η φορά στην ιστορία του.
Δ΄ κατηγορία ποδοσφαίρου ανδρών Κύπρου 1997-98

Η Δ΄ κατηγορία ποδοσφαίρου ανδρών Κύπρου 1997-98 ήταν η 13η έκδοση της Δ΄ κατηγορίας ποδοσφαίρου της Κύπρου. Το πρωτάθλημα κέρδισε η ΣΕΚ Αγίου Αθανασίου για 1η φορά στην ιστορία της.
Δ΄ κατηγορία ποδοσφαίρου ανδρών Κύπρου 1998-99

Η Δ΄ κατηγορία ποδοσφαίρου ανδρών Κύπρου 1998-99 ήταν η 14η έκδοση της Δ΄ κατηγορίας ποδοσφαίρου της Κύπρου. Το πρωτάθλημα κέρδισε το ΘΟΪ Λακατάμιας για 1η φορά στην ιστορία του.
Κόλπος του Ομάν

thumb|200px|right|Ο Κόλπος του Ομάν στο χάρτη
Ο Κόλπος του Ομάν είναι το βορειοδυτικό τμήμα της Αραβικής Θάλασσας, που ενώνεται με τον Περσικό Κόλπο μέσω του Στενού του Ορμούζ. Στα βόρεια, ο κόλπος βρέχει το Ιράν και οριακά το Πακιστάν, στα δυτικά τα Ηνωμένα Αραβικά Εμιράτα και στα νότια το Ομάν.

Ο Κόλπος είναι σημαντικός για την παγκόσμια οικονομία, καθώς τεράστια φορτία πετρελαίου μεταφέρονται από εκεί.


Κολπος Ομαν
Ομαν
Δ΄ κατηγορία ποδοσφαίρου ανδρών Κύπρου 2001-02

Η Δ΄ κατηγορία ποδοσφαίρου ανδρών Κύπρου 2001-02 ήταν η 17η έκδοση της Δ΄ κατηγορίας ποδοσφαίρου της Κύπρου. Το πρωτάθλημα κέρδισε η ΑΕΜ Μεσόγης για 1η φορά στην ιστορία της.
Θερινοί Ολυμπιακοί Αγώνες 1988

thumb|right|250px|Το επίσημο λογότυπο.

Οι Αγώνες της 24ης Ολυμπιάδας, κοινώς γνωστοί ως Θερινοί Ολυμπιακοί Αγώνες 1988 διοργανώθηκαν στην Σεούλ (Νότια Κορέα) από τις 17 Σεπτεμβρίου έως τις 2 Οκτωβρίου 1988. Και σε αυτούς τους Ολυμπιακούς Αγώνες, η αντιπτέριση υπήρξε άθλημα επίδειξης και δόθηκαν μετάλλια για πρώτη φορά. Διεξήχθησαν και πάλι τα αγωνίσματα του απλού και διπλού ανδρών και γυναικών, όπως είχε γίνει και στους Ολυμπιακούς Αγώνες του 1972.
Δ΄ κατηγορία ποδοσφαίρου ανδρών Κύπρου 2002-03

Η Δ΄ κατηγορία ποδοσφαίρου ανδρών Κύπρου 2002-03 ήταν η 18η έκδοση της Δ΄ κατηγορίας ποδοσφαίρου της Κύπρου. Το πρωτάθλημα κέρδισε ο Ορφέας Λευκωσίας για 1η φορά στην ιστορία του.
Δ΄ κατηγορία ποδοσφαίρου ανδρών Κύπρου 2003-04

Η Δ΄ κατηγορία ποδοσφαίρου ανδρών Κύπρου 2003-04 ήταν η 19η έκδοση της Δ΄ κατηγορίας ποδοσφαίρου της Κύπρου. Το πρωτάθλημα κέρδισε ο Οθέλλος Αθηαίνου για 1η φορά στην ιστορία του.
Δ΄ κατηγορία ποδοσφαίρου ανδρών Κύπρου 2005-06

Η Δ΄ κατηγορία ποδοσφαίρου ανδρών Κύπρου 2005-06 ήταν η 21η έκδοση της Δ΄ κατηγορίας ποδοσφαίρου της Κύπρου. Το πρωτάθλημα κέρδισε η Αναγέννηση Γερμασόγειας για 1η φορά στην ιστορία της.
Δ΄ κατηγορία ποδοσφαίρου ανδρών Κύπρου 2007-08

Η Δ΄ κατηγορία ποδοσφαίρου ανδρών Κύπρου 2007-08 ήταν η 23η έκδοση της Δ΄ κατηγορίας ποδοσφαίρου της Κύπρου. Το πρωτάθλημα κέρδισε ο Διγενής Βορόκλινης για 1η φορά στην ιστορία του.
Δ΄ κατηγορία ποδοσφαίρου ανδρών Κύπρου 2004-05

Η Δ΄ κατηγορία ποδοσφαίρου ανδρών Κύπρου 2004-05 ήταν η 20η έκδοση της Δ΄ κατηγορίας ποδοσφαίρου της Κύπρου. Το πρωτάθλημα κέρδισε η ομάδα Φρέναρος FC 2000 για 1η φορά στην ιστορία της.
Δακτυλιοσκώληκες

Οι Δακτυλιοσκώληκες ή δακτυλιωτοί σκώληκες (Annelida) είναι συνομοταξία πού αποτελείται από αρθρωτά ασπόνδυλα ζώα. H λατινική ονομασία προέρχεται από τη λέξη "anellus" που σημαίνει "δακτύλιος".
Η επιφάνεια του σώματός τους διαιρείται σε λίγο-πολύ ευδιάκριτους δακτυλίους ή τμήματα, που είναι συνήθως εφοδιασμένα με αποφύσεις για την κίνηση και με βράγχια. Η ομοταξία αυτή περιλαμβάνει τους συνήθεις θαλάσσιους σκώληκες, τους σκώληκες της γης και τις βδέλλες.
Ροτσίδης Μάμμαρι

Η Εθνική Ένωση Νέων Μάμμαρι «Ο Ροτσίδης» (ή ο Ροτσίδης Μάμμαρι) είναι κυπριακή ποδοσφαιρική ομάδα από το Μάμμαρι της επαρχίας Λευκωσίας. Η ομάδα έχει κατακτήσει ένα πρωτάθλημα Γ΄ κατηγορίας και έχει 3 συμμετοχές στη Β΄ κατηγορία. Χρώματα της ομάδας είναι το μπλε και το άσπρο.
Συνθήκη της Ανταρκτικής

thumb|right|Δορυφορική φωτογραφία της Ανταρκτικής.
Η Συνθήκη της Ανταρκτικής και οι συναφείς συνθήκες, οι οποίες ονομάζονται συνολικά "Σύστημα Συνθηκών Ανταρκτικής" (Antarctic Treaty System ή ATS) καθορίζουν τις διεθνείς σχέσεις αναφορικά με την Ανταρκτική, η οποία αποτελεί τη μοναδική ήπειρο της Γης που δεν έχει αυτόχθονες κατοίκους. Για τους σκοπούς της συνθήκης, η Ανταρκτική ορίζεται ως όλη η ξηρά και οι πάγοι που βρίσκονται νότια του 60ού παράλληλου (60°S). Η συνθήκη έχει επικυρωθεί από 53 χώρες και διαχωρίζει την Ανταρκτική ως επιστημονική προστατευόμενη περιοχή, ελεύθερη για επιστημονική έρευνα και στην οποία απαγορεύεται κάθε στρατιωτική δράση. Ήταν η πρώτη συμφωνία για τον έλεγχο των όπλων που υπογράφηκε μετά τον Ψυχρό Πόλεμο.
Βερολίνο, η Συμφωνία μιας Μεγαλούπολης

Το Βερολίνο, η Συμφωνία μιας Μεγαλούπολης, (γερμ. "Berlin: Die Sinfonie der Großstadt") είναι ασπρόμαυρη γερμανική πειραματική βωβή κινηματογραφική ταινία σε σκηνοθεσία του Βάλτερ Ρούτμαν (Walther Ruttmann) (1927). Πρόκειται για φημισμένο έργο ιστορικής σημασίας και ορόσημου στην ιστορία του κινηματογράφου.
Γιάννης Μηταράκης

Ο Γιάννης Μηταράκης (1897/98- 23 Φεβρουαρίου 1963) ήταν Έλληνας ζωγράφος του εικοστού αιώνα. Παρουσίασε διάφορα έργα σε εκθέσεις στη χώρα του και στο εξωτερικό. Είχε επηρεαστεί έντονα από τον κυβισμό και κυρίως τον Πολ Σεζάν. Το 1937 βραβεύτηκε στην Διεθνή Έκθεση του Παρισιού. Δυο χρόνια αργότερα τιμήθηκε με το Βραβείο Πανελληνίου.
Ανισόλη

Ανισόλη (αγγλικά: "anisole") είναι αρωματική οργανική ένωση με μοριακό τύπο C7H8O, αν και χρησιμοποιούνται περισσότερο οι πιο αναλυτικοί τύποι C6H5OCH3, PhOCH3 και PhOMe. Η χημικά καθαρή ανισόλη, στις κανονικές συνθήκες περιβάλλοντος, δηλαδή σε θερμοκρασία 25 °C και υπό πίεση 1 atm, είναι άχρωμο υγρό, με χαρακτηριστική γλυκιά οσμή του που θυμίζει την οσμή των σπόρων γλυκάνισου, και στην πραγματικότητα, πολλά από τα παράγωγά του βρίσκονται σε φυσικά αλλά και σε τεχνητά αρώματα. Ο όρος «ανισόλη», εκτός από τη «μητρική» ένωση μπορεί να αναφέρεται και σε «θυγατρικά» παράγωγα αυτής. Μπορεί να παραχθεί και συνθετικά, αποτελώντας πρόδρομη ένωση πολλών χρήσιμων χημικών προίόντων. Χημικά, ανήκει στους αρωματικούς αιθέρες.
Αμπέλ Γκουμπά

Ο Αμπέλ Γκουμπά (Abel Nguéndé Goumba, 1926-2009) ήταν πολιτικός από την Κεντροαφρικανική Δημοκρατία, ο οποίος ήταν αρχηγός κυβερνήσεως την περίοδο πριν την ανεξαρτησία της χώρας του από τη Γαλλία και ξανά το 2003. Ήταν τέσσερις φορές υποψήφιος για τις προεδρικές εκλογές (1981, 1993, 1999 και 2005), χωρίς όμως επιτυχία. Έγινε πρόεδρος του Πατριωτικού Μετώπου για την Πρόοδο (FPP). Από τον Δεκέμβριο του 2003 ως τον Μάρτιο του 2005 θήτευσε ως αντιπρόεδρος.
Πολ Μπιγιογκέ Μπα

Ο Πολ Μπιγιογκέ Μπα (Paul Biyoghé Mba, προφορά: Paul Bey-ong-e M-ba) είναι πολιτικός από την Γκαμπόν και πρωθυπουργός της χώρας από τον Ιούλιο του 2009 ως τις 27 Φεβρουαρίου 2012. Προτού διοριστεί στην πρωθυπουργία υπηρέτησε επί χρόνια ως υπουργός. Είναι μέλος του Δημοκρατικού Κόμματος της Γκαμπόν (PDG).
Μποαβίστα

Η Μποαβίστα (πορτογαλικά: "Boavista") είναι αθλητικός σύλλογος της Πορτογαλίας με έδρα την πόλη Πόρτο ιδρύθηκε το 1903. Εκτός από το ποδόσφαιρο διατηρεί τμήματα σε ποδηλασία, σκάκι, ποδόσφαιρο σάλας και άλλα αθλήματα.
Τάγμα της Περικνημίδας

Το Ευγενέστατο Τάγμα της Περικνημίδας είναι ένα Ιπποτικό Τάγμα, το οποίο αρχικά δημιουργήθηκε στη μεσαιωνική Αγγλία και στις μέρες μας τα μέλη του προέρχονται από το Ηνωμένο Βασίλειο ή άλλα μέλη της Βρετανικής Κοινοπολιτείας. Αποτελεί το πρώτο τη τάξη τάγμα του Ηνωμένου Βασιλείου. Ο μέγιστος αριθμός των μελών του τάγματος δεν μπορεί να υπερβαίνει τα 24 ανάμεσα στα οποία βρίσκονται πάντα ο εκάστοτε μονάρχης της Μεγάλης Βρετανίας και ο Πρίγκιπας της Ουαλίας, Εκτός από τα 24 αυτά μέλη θέση στο τάγμα αυτό έχουν οι λεγόμενοι «υπεράριθμοι Ιππότες και Κυρίες» (αγγλικά: Supernumerary knights and ladies), οι οποίοι είναι μέλη της Βρετανικής Βασιλικής Οικογένειας, ξένοι μονάρχες κτλ.

Το έμβλημα του τάγματος είναι μια περικνημίδα με το ρητό "Honi soit qui mal y pense" (γαλλικά: "ντροπή σε αυτόν που σκέφτεται άσχημα") με χρυσά γράμματα. Νέα μέλη στο τάγμα πάντοτε ανακηρύσσονται κατά την 23η Απριλίου, ανήμερα της γιορτής του Αγίου Γεωργίου, προστάτη αγίου της Αγγλίας.
Νίκη Μπακογιάννη

Η Νίκη Μπακογιάννη είναι πρώην αθλήτρια του ύψους με μεγάλες επιτυχίες στη καριέρα της. Γεννήθηκε στη Λαμία στις 19 Ιουνίου 1968, και ξεκίνησε από τον Αθλητικό Όμιλο «Αθανάσιος Διάκος» και συνέχισε με τα χρώματα του αθλητικού συλλόγου ΑΣΕ Δούκα και τέλος με τον Ολυμπιακού. Από τα 15 της χρόνια συμμετείχε σε διεθνείς αγώνες. Το 1985 έλαβε μέρος στο Ευρωπαϊκό πρωτάθλημα στίβου εφήβων νεανίδων στο Κότμπους της -τότε- Ανατολικής Γερμανίας όπου πέρασε το 1,85 μ. Το 1986 πήρε τη Πέμπτη θέση στο παγκόσμιο πρωτάθλημα της Αθήνας. Το 1992 στη Βαρκελώνη έλαβε για πρώτη φορά μέρος σε Ολυμπιακούς Αγώνες αλλά με 1,88 μ. δεν πέρασε στον τελικό. Το 1996 ήταν δεύτερη στο Ευρωπαϊκό πρωτάθλημα κλειστού στίβου (1,96 μ.) και το 1997 δεύτερη στους Μεσογειακούς Αγώνες.
Έχει κερδίσει 12 το πρωτάθλημα φορές στον ανοικτό στίβο και 11 στο κλειστό στίβο. Ήταν 3 φορές νικήτρια σε βαλκανικούς αγώνες ανοικτού στίβου. Σε μεσογειακούς αγώνες έχει πάρει συνολικά τέσσερα μετάλλια. Έχει κερδίσει 5 φορές το πρωτάθλημα Μπρούνο ζαουλι. Καλύτερη Ελληνίδα αθλήτρια το 1989 και 1996.
Η μεγαλύτερή της διάκριση είναι το ασημένιο μετάλλιο στον τελικό των Ολυμπιακών Αγώνων της Ατλάντα το 1996 με 2,03 μ. επίδοση που αποτελεί πανελλήνιο ρεκόρ. Παράλληλα αυτή η επίδοση της έδωσε και μια θέση στο ρεκόρ γκίνες, αφού η διαφορά των 33 εκατοστών που την χωρίζουν από τα 2,03 μέτρα που πήδηξε είναι η μεγαλύτερη που έχει σημειωθεί.

Η Μπακογιάννη, που πήγε στην Ατλάντα με 1.97, είχε ήδη υπερβεί τον εαυτό της περνώντας με τη δεύτερη προσπάθεια το 1.99 και με τη δεύτερη το 2.01, που ήταν πανελλήνιο ρεκόρ, γι' αυτό και όταν η Κονσταντίνοβα πέρασε το 2.03, όλοι πίστεψαν πως η πρώτη θέση είχε κριθεί. Όμως η Ελληνίδα πρωταθλήτρια δεν είχε πει ακόμη την τελευταία της κουβέντα. Απέτυχε να το περάσει με την πρώτη προσπάθεια, αλλά στη δεύτερη πέρασε πάνω από τον πήχη και έκανε ακόμη πιο συγκλονιστική την αναμέτρηση. Τελικά η Κονσταντίνοβα κατάφερε να περάσει και το 2.05 και εκεί κρίθηκαν τα μετάλλια, αφού η Μπακογιάννη απέτυχε να το περάσει. 

Αγωνιζόταν μέχρι και το 2004 όπου κέρδισε στο πανελλήνιο πρωτάθλημα κλειστού στίβου όμως δεν κατάφερε να πάρει την πρόκριση λόγου σοβαρού τραυματισμού για τους Ολυμπιακούς Αγώνες της Αθήνας

Είναι μητέρα δύο παιδιών, καθηγήτρια φυσικής αγωγής καθώς και Αξιωματικός της Πολεμικής Αεροπορίας. Ασχολείται με αθλητικά προγράμματα για παιδιά και νέους.
Ντουντού Σεαρένσε

Ο Αλεξάνδρο ντε Σουζα (πορτογαλικά: "Alexandro Silva de Sousa") ή οπως είναι γνωστός, Ντουντού Σεαρένσε (πορτογαλικά: "Dudu Cearence") το Σεαρένσε προκύπτει από τη γενέτειρά του. Έχει γεννηθεί στις 15 Απριλίου, 1983 στην πόλη Φορταλέζα, Σεαρά. Είναι ένας βραζιλιάνος ποδοσφαιριστής, που αγωνίζεται στην ομάδα της Μποταφόγκο

Έχει στο ενεργητικό του ένα Παγκόσμιο Κύπελλο νέων, με την Εθνική του ομάδα, τη Βραζιλία, το 2003 και ένα Κόπα Αμέρικα το 2004.
Σέρζιο Κονσεϊσάο

Το άρθρο αυτό είναι ανεπαρκώς ανεπτυγμένο ή ανολοκλήρωτο. Η [ βοήθειά σας] είναι καλοδεχούμενη!

Ο Σέρζιο Κονσεϊσάο είναι πρώην ποδοσφαιριστής και πλέον προπονητής ποδοσφαίρου, γεννήθηκε στις 15 Νοεμβρίου 1974 στην πόλη Κοΐμπρα στην Πορτογαλία και αγωνιζόταν ως δεξιός μέσος. Ανάμεσα στις ομάδες που αγωνίστηκε στη 16ετή καριέρα του ήταν η ΦΚ Πόρτο, η Πάρμα, η Ίντερ και η Λάτσιο, ενώ έκλεισε την καριέρα του αγωνιζόμενος στον ΠΑΟΚ Θεσσαλονίκης. Τον Νοέμβριο του 2009 αποφάσισε να σταματήσει το ποδόσφαιρο και να κάνει αποδεκτή την πρόταση της διοίκησης του ΠΑΟΚ να αναλάβει τη θέση του Τεχνικού Διευθυντή της ομάδας, που έμεινε ορφανή μετά την αναβάθμιση του Ζήση Βρύζα σε προέδρου του συλλόγου. Τώρα, εργάζεται ως προπονητής στην ΦΚ Πόρτο
Πρώτος Πελοποννησιακός Πόλεμος

Ο Πρώτος Πελοποννησιακός Πόλεμος ή αλλιώς Μικρός Πελοποννησιακός Πόλεμος ανάμεσα στην Αθηναϊκή και την Πελοποννησιακή Συμμαχία ήταν το προοίμιο του Πελοποννησιακού πολέμου και κράτησε δεκαπέντε χρόνια.
Χένρι Όλιγχαμ

200px|thumb|right|O Χένρι Όλιγχαμ.
Ο Χένρι Όλιγχαμ ("Henry William Allingham", 6 Ιουνίου 1896 – 18 Ιουλίου 2009) ήταν υπεραιωνόβιος από το Ηνωμένο Βασίλειο, βετεράνος του Πρώτου Παγκοσμίου Πολέμου και για έναν μήνα ο γηραιότερος άνδρας στον κόσμο. Στις 13 Φεβρουαρίου του 2007 έγινε το δεύτερο γηραιότερο εν ζωή πρόσωπο στη Βρετανία και στις 29 Μαρτίου του 2009 έγινε ο μεγαλύτερος σε ηλικία Βρετανός, ξεπερνώντας τον Ουαλό Τζον Έβανς, ο οποίος απεβίωσε σε ηλικία 112 ετών και 295 ημερών. Σε ηλικία 113 ετών και 13 ημερών έγινε ο γηραιότερος άνθρωπος στον κόσμο μετά το θάνατο του Ιάπωνα Τομότζι Τανάμπε στις 19 Ιουνίου του 2009, με επιβεβαίωση από το το βιβλίο των ρεκόρ Γκίνες. Πέθανε από φυσικά αίτια τον Ιούλιο του 2009 σε ηλικία 113 ετών και 42 ημερών.
Ο Όλιγχαμ ήταν το μεγαλύτερο σε ηλικία επιζήσαν μέλος των βρετανικών ενόπλων δυνάμεων και ο γηραιότερος επιζήσας βετεράνος του Πρώτου Παγκοσμίου Πολέμου. Ήταν ο τελευταίος εναπομείνας από τους επιζήσαντες της Ναυμαχίας της Γιουτλάνδης, το τελευταίο εν ζωή μέλος της Βασιλικής Αεροναυτικής Υπηρεσίας(RNAS) και το τελευταίο επιζών ιδρυτικό μέλος της Βασιλικής Πολεμικής Αεροπορίας (RAF). Από το 2001 πραγματοποιούσε συχνές δημόσιες εμφανίσεις για να βεβαιωθεί ότι οι νέες γενιές δεν είχαν λησμονήσει την απώλεια ζωών και την καταστροφή που συνέβησαν κατά τον Πρώτο Παγκόσμιο Πόλεμο. Εξαιτίας της μακροζωίας του και των υπηρεσιών του κατά τον Πρώτο Παγκόσμιο Πόλεμο τιμήθηκε με πλήθος επαίνων και βραβείων.